ગત વર્ષે ખાનગી શાળાઓનાં વિદ્યાર્થીઓની સંખ્યા ૩૧.૯૭ લાખ હતી જ્યારે સરકારી શાળાઓમાં ગત વર્ષની તુલનાએ સંખ્યા ઘટી છે. ગ્રાન્ટેડ શાળાઓમાં વિદ્યાર્થીઓ ઘટી જવાના અનેક કારણો છે જેવા કે શિક્ષકની નિયમિત ભરતી ન થઇ હોય જે તે વિષયના શિક્ષકની નિમણૂંક જ ન કરાઇ હોય, એ જ વિસ્તારમાં સ્વર્નિભર શાળા ખૂલી હોય, ભણતરની ગુણવત્તા જળવાતી ન હોય, સુવિધાનો અભાવ હોય, વિગેરે કારણોસર ધોરણ ૯માં વિદ્યાર્થી આવે કે તરત જ સલામતીનાં કારણોસર ફી ફેકટરને ધ્યાને નહીં લેતા સ્વનિર્ભર શાળામાં ભણવાનું વધુ પસંદ કરે છે. વાલીઓ પણ હવે જાગૃત બન્યા છે. પાયાનાં વર્ષ ધોરણ ૯, ૧૦, ૧૧, ૧રમાં વિદ્યાર્થીના ભણતર બાબતે તેઓ કોઇપણ મુદ્દે સમાધાન કરવા તૈયાર હોતા નથી. બાળકના ભવિષ્યને ખાતર પણ વધુ ફી ખર્ચીને સ્વનિર્ભર શાળામાં ભણાવીને બાળકની સલામતી ઇચ્છે છે.